汪應軫

汪應軫（），字子宿，號青湖明人傳記資料索引 ,上冊 ,167、學者私諡清憲先生靜志居詩話 ,11卷 ,86，浙江承宣布政使司紹興府山陰縣（今浙江省紹興市）人，明朝政治人物、進士出身。

生平
正德十一年（1516年），丙子浙江鄉試中第十六名舉人。正德十二年（1517年），聯捷丁丑科会试第二名，二甲十八名進士，改庶吉士明實錄：武宗實錄 ,147卷。正德十四年，明武宗南巡之爭中，反對明武宗，受杖刑幾死；之後出官泗州知州。

嘉靖元年（1522年），任戶科給事中。嘉靖三年，出任江西僉事。居二年，辭職歸鄉。嘉靖十四年十月起用為故官，提督學政明實錄：世宗實錄 ,180卷。父喪丁憂回鄉，服闋不久病亡清·张廷玉等，《明史》（卷208）：“汪應軫，字子宿，浙江山陰人。少有志操。正德十二年成進士，選庶吉士。
十四年詔將南巡。應軫抗言：「自下詔以來，臣民旁皇，莫有固志。臨清以南，率棄業罷市，逃竄山谷。苟不即收成命，恐變生不測。昔谷永諫漢成帝，謂『陛下厭高美之尊號，好匹夫之卑字。數離深宮，挺身晨夜，與羣小相逐。典門戶奉宿衞者，執干戈而守空宮』。其言切中於今。夫谷永，諧諛之臣；成帝，庸闇之主。永言而成帝容之。豈以陛下聖明，不能俯納直諫哉？」疏入，留中。繼復偕修撰舒芬等連章以請。跪闕門，受杖幾斃。
教習竣，擬授給事中。有旨補外，遂出為泗州知州。土瘠民惰，不知農桑。應軫勸之耕，買桑植之。募江南女工，教以蠶繅織作。由是民足衣食。帝方南征，中使驛騷道路。應軫率壯夫百餘人列水次，舟至，即挽之出境。車駕駐南京，命州進美婦善歌吹者數十人。應軫言：「州子女荒陋，無以應敕旨。臣向募有桑婦，請納之宮中，傳受蠶事。」事遂寢。
世宗踐阼，召為戶科給事中。山東礦盜起，掠東昌、兗州，流入畿輔、河南境。應軫奏言：「弭盜與禦寇不同。禦寇之法，驅之境外而已。若弭盜而縱使出境，是嫁禍於鄰國也。凡一方有警，不行撲滅，致延蔓他境者，俱宜重論。」報可。在科歲餘，所上凡三十餘疏，咸切時弊。以便養，乞改南，遂調南京戶科。張璁、桂萼在南部，方議追尊獻皇帝。雅知應軫名，欲倚以自助。應軫與議不合，即奏請遵禮經、崇正統，以安人心。不報。
嘉靖三年春，出為江西僉事。居二年，具疏引疾，不俟命而歸，為巡按所劾。詔所司逮問。應軫自陳親老，鮮兄弟，乞休侍養。吏部為之請，乃免逮。久之，廷臣交薦。起故官，視江西學政。父艱歸，病卒。”。

著作
著有《青湖集》。《列朝詩集》丙集第十六

家族
曾祖汪徽，贈兵部郎中。祖父汪镃，兵部郎中，進階朝列大夫。父汪似穀。母董氏。重庆下。兄應璧。弟應房、应翼、应张、应室、应星、应斗。子汪延艮。

參考
《国朝献征录》諸大綬《江西提学佥事汪公应軫墓志铭》

 延伸阅读 


Category:明朝江西按察司僉事
Category:明朝户科给事中
Category:明朝庶吉士
Category:山陰人 (浙江)
Category:明朝泗州知州